སྤྱིར་དེ་རིང་ནི་སྤྱི་ཟླ་གསུམ་པའི་ཚེས་ལྔ་སྟེ།ཞིང་གཤེགས་དམ་པ་༸རྒྱལ་བའི་ཡུམ་ཆེན་ཨ་མ་བདེ་སྐྱིད་ཚེ་རིང་ལགས་ཀྱི་སྐུ་ཡི་འཁྲུངས་སྐར་ཡིན་པ་དང།དུས་ཚེས་འདི་དང་སྟབས་བསྟུན་ནས་ལོ་ལྟར་བོད་ཁྱིམ་ནང་ཉིན་འདིར་ཕ་མའི་ཉིན་མོ་ཞེས་སྲུང་བརྩི་ཞུས་ཏེ་ཁོང་ལ་རྗེས་དྲན་ཞུ་བཞིན་ཡོད།འདི་ལོ་ཡང་སྔར་རྒྱུན་བཞིན་ཅོན་ཏ་ར་བོད་ཁྱིམ་སློབ་གྲྭའི་བློ་གཏེར་ཚོགས་ཁང་ནང་གདན་ཞུ་བྱེད་པའི་སྐུ་མགྲོན་གྱི་གཙོ་བོ་བཀའ་དྲིན་ཅན་གྱི་ཕྱི་རྒྱལ་ཨོསི་ཀྲོ་རི་ཡའི་ལྕམ་ཡང་ཀི་མཆོག་གཙོས་པའི་སྦྱིན་བདག་ཁག་བཅུ་གཅིག་ཆེད་ཕེབས་ཀྱིས།ཁྱིམ་ཚང་ཨ་མ་རྣམ་པ་ལྷན་རྒྱས་ལྷན་འཛོམས་ཐོག་ཕ་མའི་བཀའ་དྲིན།དེ་བཞིན་ཕ་མའི་འགན་འཁུར་སོགས་ཀྱི་སྐོར་བཀའ་སློབ་གཏིང་ཟབ་ཅིག་གནང་རྗེས།ཤེས་ལྡན་ལྷག་བསམ་གྱིས་ཕྱུག་པའི་བཀའ་དྲིན་ཅན་གྱི་སྦྱིན་བདག་རྣམས་ཀྱིས་ཕ་མའི་བྱམས་བརྩེ་དང་བྲལ་བའི་སློབ་ཕྲུག་རྣམས་ཀྱི་སེམས་ལ་སྔར་མེད་ཀྱི་དགའ་སྣང་དང་འཛུམ་མདངས་ཤིག་གི་རྒྱན་ཐུབ་པ་བྱུང་།ཁོང་རྣམ་པ་ཕྱི་ལོ་༢༠༡༧ཕྱི་ཟླ༣ཚེས་གསུམ་དང་བཞི་གཉིས་ལ་སློབ་གྲྭར་བཞུགས་ཡོད།